Edward Jenner

Edward Jenner (født  i Berkeley i Gloucestershire i England, død 26. januar 1823 samme sted) var en britisk lege. Han er kjent som opphavsmannen til moderne vaksinasjon da han fant en vaksine mot kopper, et virus som tidligere tok livet av flere hundre millioner mennesker.

Liv og virke

Bakgrunn 
Jenner var prestesønn. Han fikk sin utdannelse på Grammar School i Cirencester, studerte anatomi og kirurgi ved St George's Hospital i London, og vendte så hjem for å starte legepraksis.

Virke 

En ofte fortalt anekdote, som stammer fra John Barons biografi utgitt i 1838, vil ha det til at Jenner som barn hørte en budeie fortelle at hun ikke kunne få smittekopper (vanlige kopper), ettersom hun allerede hadde hatt kukopper.

Jenner var ikke den første som hadde foretatt vaksinasjonsforsøk og på 1700-tallet kom variolasjon, der verk fra koppesyke ble påført friske personer for å framkalle immunitet, i bruk i Europa. I Tyrkia hadde man praktisert okulasjon med intakte menneskelige koppervirus, og denne metoden var blitt brakt til Europa av Mary Wortley Montagu og praktisert av blant andre Jan Ingenhousz. Dette var imidlertid en mer risikabel metode idet det dreide seg om selve kopperviruset. Fra 1770 var det i England og Tyskland også folk som Benjamin Jesty (1774) og Peter Plett (1791) som benyttet seg av kukoppesekret.

I 1796 utbrøt kukopper på en gård i Berkeley. Den 14. mai 1796 utsatte han en åtteårig gutt ved navn James Phipps for sekret fra kukopper som hadde utviklet seg på den unge budeia Sarah Nelmes hånd. En typisk kukoppe utviklet seg på guttens arm. Seks uker senere gjorde Jenner en inokulasjon (variolasjon) med menneskelige kopper. Denne inokulasjonen førte ikke til noen reaksjon, for gutten var immun mot kopper. Jennings hadde dermed utført en vaksinering med sekret fra en kukoppe på et menneske og vist at den beskyttet mot kopper.

I 1798 publiserte han resultatene fra 23 tilfeller i An inquiry into the causes and effects of the variolæ vaccinæ, a disease... known by the name of the cowpox. Imens utførte han flere forsøk – også på sin egen elleve måneder gamle sønn. Han publiserte i 1799 og 1800 ytterligere to skrifter om dette. Til å begynne med ble Jenner møtt med kritikk og mistro, men snart spredte Jenners vaksinasjonsmetode seg over hele verden. I Danmark-Norge ble det innført tvungen koppevaksinering for alle i 1810.

Jenner skapte ordet «vaksinering» det latinske ord for ku, vacca.

Det britiske parlament tildelte ham i 1802 en æreslønn på  pund sterling og i 1806 en ny æreslønn på  pund sterling.

Publikasjoner 
 1798 An Inquiry into the Causes and Effects of the Variolæ Vaccinæ
 1799 Further Observations on the Variolæ Vaccinæ, or Cow-Pox.
 1800 A Continuation of Facts and Observations relative to the Variolæ Vaccinæ 40 sider 
 1801 The Origin of the Vaccine Inoculation 12 sider

Referanser

Litteratur 
 John Baron: The Life of Edward Jenner, 1838, Bind 1, Bind 2

Eksterne lenker 
 
 

Britiske leger
Personer fra Berkeley i Gloucestershire